[{"text_idx": "#000000", "text": "Jam en la jaro 1141 estas la unua aludo pri la urbo meze de Moravio kun preskau\u0306 kvindek mil log\u0302antoj. Kelke da eminentuloj devenas el la urbo kun antau\u0306e tre multnombra juda komunumo. Ekzemple Otto Wichterle \u2013 monda inventisto de kontaktlensoj, Mate\u030cj Rejsek \u2013 konstrumastro de Pras\u030cna\u0301 bra\u0301na en Prago, Jir\u030ci\u0301 Wolker \u2013 vivlaca poetisto de labora klaso, devenanta el ric\u0302a bankestra familio, tenistino Petra Kvitova\u0301 au\u0306 mondmodelino Pavli\u0301na Por\u030ci\u0301zkova\u0301."}, {"text_idx": "#000001", "text": "Ekde 40-aj jaroj de la lasta jarcento la urbo konstruis sian privilegiitan pozicion en Au\u0306strio-Hungario en produktado de teksaj\u0302a konfekcio."}, {"text_idx": "#000002", "text": "Arh\u0302itekte Proste\u030cjov okupas specialan lokon en historio de c\u0302eh\u0302a kaj moravia arh\u0302itekturo. G\u0302i estas vere ununura malpli granda urbo, kies arh\u0302itektura ric\u0302eco estis sisteme valorigita per lokaj arh\u0302itektoj dum la unua duono de la dudeka jarcento."}, {"text_idx": "#000003", "text": "Kvankam vers\u0302ajne neniu monumento eniros baldau\u0306 en la liston de monda heredaj\u0302o de UNESKO kiel proksima kolono de Triunuo en Olomouc au\u0306 vilao Tugendhat en Brno, tamen la urbo estas rigardinda. Certe vizitindas secesia Na\u0301rodni\u0301 du\u030am (Nacia domo) el jaro 1907 kun teatrejo, restoracio kaj kafejo, monah\u0302eja preg\u0302ejo de Sankta Johano el Nepomuk, secesia mas\u0302inkonstruadejo Wikov, kelke da funkcionalismaj vilaoj de lokaj fabrikposedantoj kaj kompreneble trarigardo de belegaj domoj en Placo de T. G. Masaryk, kies originaj posedantoj jam ripozas en same belegaj tomboj de c\u0302i tiea tombejo."}, {"text_idx": "#000004", "text": "Placo de T. G. Masaryk"}, {"text_idx": "#000007", "text": "La loko, kiun mi s\u0302atas (1)"}]